OpenLLM-France/wikimedia huggingface dataset:
# Beno Gutenberg

Beno Gutenberg (4 de juny de 1889 - 25 de gener de 1960) va ser un sismòleg alemany. Va néixer a Darmstadt i va obtenir el seu doctorat a la Universitat de Göttinget el 1911, sota la direcció del famós professor Emil Johann Wiechert. Va mantenir la seva posició a la Universitat de Strasbourg i a la Universitat de Frankfurt-am-Main fins que va marxar a l'Institut Tecnològic de Califòrnia (Caltech) el 1929, on gràcies a l'ajuda de desenvolupadors d'instrumentació sísmica com John Millikan, John Augustus Anderson i Harry Oscar Wood, va poder desenvolupar el primer catàleg mundial modern de terratrèmols, denominat "Seismicity of the Earth".
Gutenberg va fer diverses contribucions importants a la ciència, com la definició del diàmetre del nucli de la Terra, ja que, el 1913, va establir la localització del límit entre el mantell terrestre i el nucli, situant-lo a uns 2.900 km de profunditat; aquest límit rep el seu nom (discontinuïtat de Gutenberg).
Va ser col·lega de Charles Richter i Hugo Benioff a Caltech, i col·laborador en el desenvolupament de l'escala de Richter de magnitud de terratrèmols. De fet, Gutenberg va alimentar aquest concepte amb moltes més magnituds basades en diferents fases d'ones.

## Referències

* ↑ Tarbuck, E. J. & Lutgens, F. K. 2005. Ciències de la Terra, 8a edició. ISBN 84-205-4400-0

## Obres de Beno Gutenberg

* Gutenberg, B. (1929-1936), Handbuch der Geophysik,, Vols. 1-4. (Editing and publication of the remaining volumes was disorganized under the Nazi regime) Vol. 1, Die erde als planet. Vol. 2, Aufbau der erde; Vol. 3 Veränderungen der erdkruste. Vol. 4 Erdbeben. Borntraeger, Berlin
* Buwalda; Gutenberg «Investigation of Overthrust Faults by Seismic Methods.». Science, 81, 2103, 1935, p. 384-386. DOI: 10.1126/science.81.2103.384. PMID: 17769434.
* Gutenberg, B. & Richter C. F., (1936), "On seismic Waves", G. beitr., Vol. 47 pp. 73-131
* Gutenberg B., (1937) "Geophysics as a science", Geophysics, vol.2, pp. 185-187
* Gutenberg, B., (1939) "Physics of the Earth, Vol. VII, Internal Constitution of the Earth." Mc Graw Hill, New York
* Gutenberg, B. (1951), Internal Constitution of the Earth. Dover Publ. Inc., Minneola, NY
* Gutenberg, B. (1952) "Magnitude determination for Deep Focus earthquakes" Bull. Seism. Soc. of Am. Vol. 35, pp.
* Gutenberg, B. & Richter C. F. (1954) “Seismicity of the Earth (and associated phenomena) “, Princeton University Press, Princeton, NJ, EUA 117-130
* Gutenberg, B. & Richter C. F (1956) "Magnitude and energy Earthquake", Ann, Geofísica Vol 9
* Gutenberg, B. & Richter C. F. (1956), "Earthquake magnitude, intensity, energy, and acceleration". Bull. Seism. Soc. Amer., vol. 46, pp. 105-145
* Gutenberg, B. (1957). "Effects of Ground on Earthquake Motion," Bull. Seism. Soc. Amer., Vol. 47, No. 3, pp. 221-250
* Gutenberg «Low-Velocity Layers in the Earth, Ocean, and Atmosphere.». Science, 131, 3405, 1960, p. 959-965. DOI: 10.1126/science.131.3405.959. PMID: 17756389.

## Enllaços externs

* Biografia al web de American Geophysical Union Arxivat 2004-04-20 a Wayback Machine. (anglès)
* Leon Knopoff on Gutenberg, National Academy of Science (anglès)
# Bloc Català de Treballadors

El Bloc Català dels Treballadors (BCT) fou una organització comunista de Catalunya. Sorgí el 1978 de la fusió d'una escissió catalanista del Partit del Treball d'Espanya, el Moviment d'Unificació Marxista i una escissió del Partit Socialista de Catalunya-Congrés. El 1979 participà en la creació del Bloc d'Esquerra d'Alliberament Nacional.

## Història

Durant els anys 70, hi va haver un seguit d'escissions en organitzacions d'esquerres catalanes. En primer lloc, el sector catalanista del Partit del Treball d'Espanya s'escindeix i crea el Partit del Treball de Catalunya. En segon lloc, una escissió del Partit Socialista d'Alliberament Nacional i una del Front Nacional de Catalunya es van fusionar el 1977 per crear el Moviment d'Unificació Marxista. I per acabar, al Partit Socialista de Catalunya-Congrés hi va haver una escissió que va crear la Coordinació Socialista de Catalunya.
El 1978 el Partit del Treball de Catalunya, el Moviment d'Unificació Marxista i la Coordinació Socialista de Catalunya es van fusionar per crear el Bloc Català de Treballadors. El pes més important el tenia el PTC, liderat per Joan Anton Sánchez Carreté. El BTC ja no s'anomenava independentista com el MUM, sinó que es definia partidari de l'autodeterminació i la sobirania nacional.
El 1979 va participar en la creació del Bloc d'Esquerra d'Alliberament Nacional, juntament amb el Partit Socialista d'Alliberament Nacional. La majoria d'integrants del BCT provinents del PSAN ja havien abandonat el projecte en el moment de la creació del BEAN.
El 1982, en extingir-se el BEAN, s'integrà majoritàriament a Nacionalistes d'Esquerra.

## Referències

* 1 2 3 Buch i Ros, 2010, p. 116.
* 1 2 3 «Bloc Català dels Treballadors». Marxists.org. [Consulta: 14 juny 2019].
* ↑ Buch i Ros, 2010, p. 116-117.

## Bibliografia

* Buch i Ros, Roger. El Partit Socialista d'Alliberament Nacional dels Països Catalans (PSAN) (1968-1980) (tesi). Barcelona: Universitat Autònoma de Barcelona, gener 2010 [Consulta: 9 juny 2019].
# Boissy-sous-Saint-Yon

Boissy-sous-Saint-Yon és un municipi francès, situat al departament d'Essonne i a la regió de l'Illa de França.
Forma part del cantó d'Arpajon, del districte d'Étampes i de la Comunitat de comunes Entre Juine et Renarde.
# Brochiloricaria chauliodon

Brochiloricaria chauliodon és una espècie de peix de la família dels loricàrids i de l'ordre dels siluriformes.

## Morfologia

* Els mascles poden assolir 28,2 cm de longitud total.

## Hàbitat

És un peix d'aigua dolça i de clima temperat.

## Distribució geogràfica

Es troba a Sud-amèrica: conca del Riu de la Plata.

## Referències

* 1 2 3 «Brochiloricaria chauliodon» (en anglès). FishBase. Froese, Rainer; Pauly, Daniel (editors).
* ↑ Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* ↑ López, H.L., R.C. Menni i A.M. Miguelarena, 1987. Lista de los peces de agua dulce de la Argentina. Biología Acuática Núm. 12, 50 p. (Instituto de Limnología "Dr. Raúl A. Ringuelet").

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Bydgoszcz

Bydgoszcz (alemany: Bromberg, llatí: Bydgostia) és una ciutat al nord de Polònia, capital del voivodat de Cuiàvia-Pomerània, a les coordenades geogràfiques 53° 07′N i 18° 00′ E, a prop dels rius Brda i Vístula. La ciutat té una població de 357.652 habitants (2014), una extensió superficial de 175,98 km² i una densitat poblacional de 2.032 hab/km².
Bydgoszcz forma part de l'àrea metropolitana Bydgoszcz-Toruń juntament amb la ciutat de Toruń, a només 45 km de distància, amb un total de 850.000 habitants aproximadament.

## Història

Originalment fou un assentament de pescadors anomenat Bydgozcya ("Bydgostia" en llatí), la ciutat va ser el centre neuràlgic per a les rutes del comerç del riu Vístula. Al segle xiii va ser governada per un "castellà" (el senyor del castell), esmentat per primera vegada l'any 1238. Bydgoszcz fou ocupada pels Cavallers Teutons des de l'any 1331 fins a l'any 1337, per a ser més tard recuperada pel rei Casimir el Gran de Polònia, que va garantir els drets de la ciutat entre els anys 1346 i 1349.
En els segles xv i xvi Bydgoszcz va tenir un significatiu paper en el mercat del blat de moro. L'any 1657 es va signar en aquesta ciutat el Tractat de Bydgoszcz.
Al setembre del 1939, quan Alemanya va iniciar la invasió de Polònia, centenars de polonesos descendents d'alemanys van ser linxats a Bydgoszcz, acusats de formar una cinquena columna contra Polònia. Aquest episodi, anomenat Diumenge Sagnant de Bromberg, va concloure quan els soldats alemanys van capturar la ciutat i van venjar als alemanys assassinats realitzant execucions massives i enviant milers de polonesos de Bromberg a camps de concentració nazis.

## Referències

* ↑ «Baza Demografia». Arxivat de l'original el 2018-12-26. [Consulta: 12 desembre 2014].

## Fills il·lustres

* Albert Friedenthal (1862-1921) pianista.
* Wilhelm Posse (1852-1925) arpista i compositor.

## Enllaços externs

* Web oficial de Bydgoscz (anglès)
* Web oficial de Bydgoscz (en polonès)
* http://www.info.bydgoszcz.pl/
* http://www.moja.bydgoszcz.pl/ Arxivat 2006-02-20 a Wayback Machine.
# Ca l'Hortet

Ca l'Hortet és una casa de Selvanera, al municipi de Torrefeta i Florejacs (Segarra), inclosa a l'Inventari del Patrimoni Arquitectònic de Catalunya.

## Descripció

Edifici de dues plantes. A la façana nord, la que dona al carrer Sant Antoni, hi ha una entrada acabada en arc rebaixat i porta de fusta de doble batent. Al pis següent hi ha dues finestres.
La façana oest està tapada per un altre edifici. La façana est està pràcticament ocupada per un edifici annex. La façana sud, que dona a un jardí, té una entrada a la planta baixa i a la seva dreta hi ha una finestra. Al pis següent, hi ha dues grans finestres a la part dreta amb llinda de fusta i una de més petita a l'esquerra de la façana. La coberta és de dos vessants (Nord-Sud) acabada en teules.
Té una piscina coberta i un edifici annex, adjunt a l'est de la casa, amb una gran porta metàl·lica. A sobre té una finestra amb ampit.

## Referències

* 1 2 3 «Ca l'Hortet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 gener 2017].
# Ca l'Hortolà (Guissona)

Ca l'Hortolà és un edifici de Guissona (Segarra) inclòs a l'Inventari del Patrimoni Arquitectònic de Catalunya.

## Descripció

Edifici modernista de quatre plantes amb una decoració de façana molt original, ja que alterna franges de pedra arrebossada i franges amb decoració floral.
S'accedeix a l'edifici per mitjà d'una gran portalada de fusta fruit d'una intervenció molt recent. A la primera planta hi ha un balcó de forja amb una porta balconera rectangular, que es repeteix amb dimensions més reduïdes al segon pis.
A la planta següent trobem dues obertures hexagonals allargades que il·luminen la golfa, i un parament amb decoració incisa de motius florals. Una cornisa amb decoració de daus corona l'edifici.

## Referències

* 1 2 3 «Ca l'Hortolà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 gener 2018].
# Botia dario

Botia dario és una espècie de peix de la família dels cobítids i de l'ordre dels cipriniformes.

## Morfologia

* Fa 15,1 cm de llargària màxima.
* No té escates, per la qual cosa pot ésser intolerant a certs medicaments que continguin coure.
* Les femelles sexualment madures són normalment més voluminoses que els mascles.

## Hàbitat i distribució geogràfica

És un peix d'aigua dolça (pH entre 6,5 i 7,5), demersal i de clima tropical (23 °C-26 °C), el qual viu a Àsia: l'Índia (Assam, Bihar, Jharkhand, Manipur, Meghalaya, Mizoram, Nagaland, Sikkim, Tripura, Uttar Pradesh i Bengala Occidental), Bangladesh i Bhutan , incloent-hi les conques dels rius Ganges i Brahmaputra.

## Amenaces

Malgrat que la destrucció del seu hàbitat està molt estès a l'àrea geogràfica que ocupa (principalment per l'ús de pesticides en els arrossars), és una espècie resistent i molt estesa. Tot i així, pateix, a més, l'impacte de la seua captura amb destinació al comerç internacional de peixos d'aquari.

## Observacions

És inofensiu per als humans i la seua longevitat és de 6 anys.

## Referències

* ↑ The Taxonomicon (anglès)
* ↑ The Aquatic Library Arxivat 2011-05-30 a Wayback Machine. (anglès)
* 1 2 3 FishBase (anglès)
* 1 2 Rahman, A.K.A., 1989. Freshwater fishes of Bangladesh. Zoological Society of Bangladesh. Department of Zoology, University of Dhaka. 364 p.
* ↑ Seriously Fish (anglès)
* ↑ Baensch, H.A. i R. Riehl, 1991. Aquarien atlas. Bd. 3. Melle (Baixa Saxònia): Mergus, Verlag für Natur- und Heimtierkunde, Alemanya. 1104 p.
* ↑ Kapoor, D., R. Dayal i A.G. Ponniah, 2002. Fish biodiversity of India. National Bureau of Fish Genetic Resources, Lucknow, l'Índia. 775 p.
* ↑ Rajbanshi, K. G. i I. Csavas, 1982. Bhutan Aquaculture Development in Bhutan - a report prepared for the Establishment of Fish Seed Production Centre Project. FAO FI:DP/BHU80/007, Field Doc. 1. 46 p.
* ↑ Petr, T., 1999. Coldwater fish and fisheries in Bhutan. P. 6-12. A: T. Petr (ed.). Fish and fisheries at higher altitudes: Asia. FAO Fish. Tech. Pap. Núm. 385. FAO, Roma. 304 p.
* 1 2 UICN (anglès)
* ↑ GBIF (anglès)
* ↑ Loaches Online (anglès)
* ↑ AquariumLife Arxivat 2012-07-09 a Wayback Machine. (anglès)

## Enllaços externs

* BioLib (anglès)
* AQUATAB (txec)
* ION (anglès)
* AquaticCommunity (anglès)
# Cabvinita

La cabvinita és un mineral de la classe dels halurs.

## Característiques

La cabvinita és un halur de fórmula química Th₂F₇(OH)·3H₂O. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema tetragonal. Aquest mineral presenta un nou tipus d'estructura. Es tracta del primer mineral purament halur de tori i el també primer fluorur de tori.

## Formació i jaciments

Va ser descoberta a Punta de Su Seinargiu, a Sarroch, a la ciutat metropolitana de Càller (Sardenya, Itàlia), un indret on han estat descobertes vuit espècies minerals. Es tracta de l'únic lloc on ha estat trobada aquesta espècie.

## Referències

* ↑ «Cabvinite» (en anglès). Mindat. [Consulta: 22 novembre 2016].
* ↑ «Punta de Su Seinargiu (Su Seinargiu; Su Senargiu), Sarroch, Cagliari Province, Sardinia, Italy» (en anglès). Mindat. [Consulta: 22 novembre 2016].
# Bosquerola de Barbuda

La bosquerola de Barbuda (Setophaga subita) és un ocell de la família dels parúlids (Parulidae).

## Hàbitat i distribució

Habita matolls i boscos de l'illa de Barbuda, al Carib.

## Referències

* ↑ «Bosquerola de Barbuda». Cercaterm. TERMCAT, Centre de Terminologia. Rev. 20/01/2023(català)
# Bosquerola cua-roja

La bosquerola cua-roja (Setophaga ruticilla) és una espècie d'ocell de la família dels parúlids (Parulidae) i única espècie del gènere Setophaga. Habita en estiu en zones de bosc des del sud-est d'Alaska i sud de Yukon, cap a l'est, a través del centre del Canadà fins al Labrador i Terranova i cap al sud fins al nord-oest de Califòrnia, Arizona, Texas i sud de Carolina del Sud. Passa l'hivern a Mèxic, Amèrica Central i del Sud i Antilles.

## Referències

* ↑ «Bosquerola cua-roja». Cercaterm. TERMCAT, Centre de Terminologia. Rev. 04/02/2013 (català)
# Burgalais

Burgalais (oficial Burgalays) és un municipi occitàdel Comenge, a Gascunya, situat en el departament de l'Alta Garona, a la regió d'Occitània.

## Referències

* ↑ Toponímia occitana
# Bébé est au silence

Bébé est au silence és una pel·lícula muda francesa escrita i dirigida per Louis Feuillade i estrenada el desembre de 1911.
Aquesta pel·lícula forma part de la sèrie Bébé.

## Repartiment

* René Dary : Bébé (com Clément Mary)
* Renée Carl : Madame Labèbe, la mama

## Notes

* ↑ Bébé est au silence, bifi.fr
# Bébé et Fillettes

Bébé et Fillettes és una pel·lícula muda francesa de Georges Méliès, estrenada el 1896, produïda pel Théâtre Robert-Houdin. Actualment, la pel·lícula es considera perduda.

## Referències

* ↑ Bébé et Fillettes a silentera.com
# Cala Rafalet

Cala Rafalet és una petita cala verge situada al sud-est de Menorca. Pertany al terme municipal de Sant Lluís. La seva amplada és de 40 m i té una longitud de 10 m, la seva ocupació és mitjana.
S'hi pot arribar fàcilment des de S'Algar, per un camí que davalla per un petit barranc. El tram és fàcil de fer a peu, aproximadament 15 minuts. En canvi en bicicleta pot tenir sa seva dificultat. Fa poc també es pot arribar pel camí de Cavalls que uneix Trebalúger amb S'Algar o Alcaufar.
Un cop arribats a la cala, trobem un poc d'arena, i unes vistes espectaculars. La cala queda entre dos penya-segats. Quan bufa vent del sud o de l'oest, l'aigua està transparent i tranquil·la. Es poden veure molts peixos. Als penya-segats es poden veure xorics i falcons pelegrins.
És ideal per a la pràctica de BTT, submarinisme i senderisme.
# José Manuel Santisteban González

José Manuel Santisteban González (Barakaldo, 27 de setembre de 1967) és un exfutbolista basc, que ocupava la posició de porter.

## Trajectòria

Després de passar pel Barakaldo CF i pel Athletic de Bilbao B, a la campanya 89/90 recala al Tomelloso. L'any següent fitxa pel Xerez CD, amb qui debuta a Segona Divisió, tot jugant 16 partits. L'equip andalús perd la categoria i el porter acompanya l'equip durant dues campanyes a la Segona B.
L'estiu de 1993 fitxa pel Recreativo de Huelva, on milita dues temporades. La temporada 95/96 retorna a la categoria d'argent en fitxar pel CD Logroñés. Eixe any juga 19 partits, i el seu equip aconsegueix l'ascens a primera divisió. El porter basc, però, la temporada 96/97 es manté inèdit, sense disputar cap minut de Lliga.
Retornaria al Recreativo de Huelva. A partir d'ací, la seua carrera prossegueix per equips de Segona B, com el Polideportivo Almería, el Guadix o el CD Ourense.

## Enllaços externs

* Fitxa del jugador
# Julia Misbehaves

Julia Misbehaves és una comèdia estatunidenca de Jack Conway, estrenada el 1948.

## Argument

L'actriu anglesa Julia Packett no ha vist la seva filla d'ençà que Susan tenia uns mesos, quan la va deixar per ser criada pel seu pare respectable i ric William (de qui Julia mai no s'ha divorciat.) Quan rep una invitació pel casament de la seva filla, "pren" en préstec alguns diners a un amic i va cap al sud de França per les núpcies. Allà aconsegueix establir una relació mare-filla.

## Repartiment

* Greer Garson: Julia Packett
* Walter Pidgeon: William Sylvester Packett
* Peter Lawford: Ritchie Lorgan
* Elizabeth Taylor: Susan Packett
* Cesar Romero: Fred Ghenoccio
* Lucile Watson: Sra. Packett
* Nigel Bruce: Coronel Bruce 'Bunny' Willowbrook
* Mary Boland: Sra. Gheneccio
* Reginald Owen: Benny Hawkins
* Henry Stephenson: Lord Pennystone
* Aubrey Mather: El vicari
* Ian Wolfe: Hobson, l'amo d'hotel
* Fritz Feld: Pepito
* Phyllis Morris: Daisy
* Veda Ann Borg: Louise
# Joyeuse (espasa)

Joyeuse (en català: Joiosa) és l'espasa mítica de Carlemany que ha donat nom a la població de Juèsa. Els poetes la descriuen com canviant de color i amb una relíquia de la Llança Sagrada incrustada al seu pom, fet que li donava una força increïble. Hauria sigut forjada amb altres espases mítiques dels cavallers carolingis de la Cançó de Rotllan. Es creu que va ser enterrada amb Carlemany, si bé Felip II de França i els seus successors anomenaven també la seva espasa Joyeuse i pretenien que es tractava de la mateixa arma. Aquesta segona espasa formava part de les joies reials de la Basílica de Saint-Denis, que van passar al museu del Louvre per a la seva conservació.

## Enllaços externs

* Björn Hellqvist, L'espasa de Carlemany, MyArmoury.com (anglès)
# Cantons dels Alps de l'Alta Provença

Fins al 2015, els Cantons dels Alps de l'Alta Provença són 30 i s'agrupen en 4 districtes:
cantó de Barceloneta de Provença - cantó de Lo Lauset
cantó d'Alòs-Còumarç - cantó d'Anòt - cantó de Castelana - cantó d'Entrevaus - cantó de Sant Andrieu
cantó de Barrema - cantó de Dinha Est - cantó de Dinha Oest - cantó de La Jàvia - cantó de Lei Meas - cantó de Mesèu - cantó de Mostiers Santa Maria - cantó de Riés - cantó de Sanha - cantó de Valençòla
cantó de Banon - cantó de Forcauquier - cantó de Manòsca Nord - cantó de Manòsca Sud-Est - cantó de Manòsca Sud-Oest - cantó de La Mota dau Caire - cantó de Noguièrs - cantó de Peirueis - cantó de Ralhana - cantó de Sant Estève deis Orgues - cantó de Sisteron - cantó de Turriás - cantó de Volona
El 2015 es fa una redistribució cantonal:
* Barcelonnette
* Castellane
* Château-Arnoux-Saint-Auban
* Digne-les-Bains-1
* Digne-les-Bains-2
* Forcalquier
* Manosque-1
* Manosque-2
* Manosque-3
* Oraison
* Reillanne
* Riez
* Seyne
* Sisteron
* Valensole

## Referències

* ↑ Décret n° 2014-226 du 24 février 2014 portant délimitation des cantons dans le département des Alpes-de-Haute-Provence
# Crema de convents

«Crema de convents» té aquests significats:
* Crema de convents durant la Guerra del Francès (1808-1814)
* Crema de convents de 1835 a Espanya, en el context de la Primera Guerra Carlina i la Desamortització de Mendizábal,
* Crema de convents de 1902 a Espanya
* Crema de convents de 1909 a Barcelona, durant la Setmana Tràgica (26 de juliol al 2 d'agost de 1909)
* Crema de convents de 1931 a Espanya, iniciada al maig, poc després de la proclamació de la Segona República Espanyola (14 d'abril)
* Crema de convents de 1934 a Espanya, durant la revolució de 1934, que va afectar especialment a Astúries.
* Crema de convents de 1936 a Espanya, iniciada en els mesos previs al començament de la Guerra Civil Espanyola
# Cantons del Territori de Belfort

Els Cantons del Territori de Belfort són 15 i s'agrupen en un únic districte:
Districte de Belfort (15 cantons) :
* cantó de Beaucourt (clau Be)
* cantó de Belfort-Centre (clau BF)
* cantó de Belfort-Est (clau BF)
* cantó de Belfort-Nord (clau BF)
* cantó de Belfort-Oest (clau BF)
* cantó de Belfort-Sud (clau BF)
* cantó de Châtenois-les-Forges (clau Ch)
* cantó de Danjoutin (clau Da)
* cantó de Delle (clau De)
* cantó de Fontaine (clau F)
* cantó de Giromagny (clau Gi)
* cantó de Grandvillars (clau Gr)
* cantó d'Offemont (clau O)
* cantó de Rougemont-le-Château (clau R)
* cantó de Valdoie (clau V)
# José Manuel Serrano Arenas

José Serrano Arenas és un exfutbolista sevillà, que ocupava la posició de defensa. Ha estat internacional amb la selecció espanyola sub-17.
Format al planter del Sevilla FC, el 2004 fitxa pel Xerez CD, amb qui debuta a Segona Divisió. A l'any següent recala al Llevant UE, que en principi l'hi incorpora al seu equip filial, per a jugar posteriorment 39 partits amb els valencians a primera divisió.
L'estiu del 2008 deixa el conjunt llevantinista i fitxa pel Rayo Vallecano.